CELEX: 52011PC0299
Language: da
Date: 2011-05-27
Title: RÅDETS DIREKTIV om ændring af Rådets direktiv 1999/31/EF for så vidt angår specifikke kriterier for oplagring af metallisk kviksølv, der betragtes som affald  Forslag til RÅDETS DIREKTIV om ændring af Rådets direktiv 1999/31/EF for så vidt angår specifikke kriterier for oplagring af metallisk kviksølv, der betragtes som affald

|

52011PC0299

/* KOM/2011/0299 endelig udg.- NLE 2011/0132 */  RÅDETS DIREKTIV om ændring af Rådets direktiv 1999/31/EF for så vidt angår specifikke kriterier for oplagring af metallisk kviksølv, der betragtes som affald  Forslag til RÅDETS DIREKTIV om ændring af Rådets direktiv 1999/31/EF for så vidt angår specifikke kriterier for oplagring af metallisk kviksølv, der betragtes som affald  

	BEGRUNDELSE1. BAGGRUND FOR FORSLAGETI henhold til artikel 2 i forordning (EF) nr. 1102/2008[1] skal metallisk kviksølv fra fire væsentlige kilder betragtes som affald og bortskaffes på en måde, der er sikker for menneskers sundhed og miljøet. I henhold til artikel 3 kan metallisk kviksølv, uanset artikel 5, stk. 3, litra a), i direktiv 1999/31/EF[2], oplagres midlertidigt eller permanent i tilpassede saltminer eller dybe underjordiske, hårde klippeformationer eller midlertidigt i anlæg over jorden, som er bestemt hertil. I henhold til artikel 4, stk. 3, vedtages kravene til de pågældende oplagringsanlæg og acceptkriterier efter proceduren i artikel 16 i direktiv 1999/31/EF og udmøntes som ændringer af bilag I, II og III i direktivet.Oplagringsforpligtelsen (såvel som eksportforbuddet i henhold til forordningens artikel 1) trådte i kraft den 15. marts 2011.Med henblik på at udarbejde et hensigtsmæssigt forslag om oplagringskriterier bad Kommissionen (GD for Miljø) om en undersøgelse af "Krav til anlæg og acceptkriterier for bortskaffelse af metallisk kviksølv", som blev foretaget af BiPRO GmbH. Slutrapporten blev gjort tilgængelig i april 2010[3].2. RESULTATERNE AF KONSULTATIONERNE MED INTERESSEREDE PARTERMed udgangspunkt i resultaterne af denne undersøgelse, men også i andre kilder, udarbejdede Kommissionen et foreløbigt udkast til kriterier i et arbejdsdokument; det blev i juni 2010 forelagt medlemsstaternes eksperter med henblik på kommentarer indtil den 3. september 2010.Under denne konsultation blev det klart, at for så vidt angår permanent oplagring, er der behov for yderligere vurderinger af, hvordan metallisk kviksølv opfører sig i underjordiske deponeringsanlæg på lang sigt, inden der kan træffes beslutning om forsvarlige, videnbaserede krav til permanent oplagring.Kommissionen fortsatte imidlertid med i nært samarbejde med medlemsstaternes eksperter at udarbejde kriterier for midlertidig oplagring af metallisk kviksølv. Udstedelsen af kriterier for permanent oplagring vil blive revideret, så snart videngrundlaget er blevet forbedret, under hensyntagen til oplysninger fra de medlemsstater, der kan udvikle kapaciteter, og som i øjeblikket er i gang med nationale vurderinger af den miljømæssige sikkerhed.På basis af de kommentarer, der blev modtaget i forbindelse med den første konsultation, blev der på et uformelt møde med affalds- og kviksølvseksperter den 6. oktober 2010 drøftet et revideret arbejdsdokument.Efter yderligere bemærkninger og ændringer blev dokumentet den 10. december 2010 sendt til drøftelse (uden afstemning) i udvalget for tilpasning til den videnskabelige og tekniske udvikling, der blev nedsat ved direktiv 1999/31/EF om deponering af affald. Under hensyntagen til en medlemsstats undersøgelsesforbehold og bemærkningerne fra to andre, der vil blive taget i betragtning i en ændret udgave, var dokumentet acceptabelt for alle de tilstedeværende.Kommissionen omdannede arbejdsdokumentets indhold med ovennævnte ændringer til et lovgivningsdokument, et udkast til Kommissionens direktiv om ændring af Rådets direktiv 1999/31/EF for så vidt angår specifikke kriterier for oplagring af metallisk kviksølv, der betragtes som affald. Dette direktivudkast blev den 11. februar 2011 forelagt det (omdøbte) udvalg for "tilpasning til den videnskabelige og tekniske udvikling og gennemførelse af direktiverne om affald nedsat ved artikel 39 i direktiv 2008/98/EF" med henblik på afstemning ved skriftlig procedure. Udkastet indeholdt en henvisning til sammenligningstabeller, som medlemsstaterne skal opstille. Da basisretsakten (direktivet om deponering af affald) ikke indeholder en sådan henvisning, blev det ikke skønnet hensigtsmæssigt at medtage den i ændringsretsakten. Derfor blev der den 7. marts 2011 sendt en revideret udgave af udkastet i skriftlig procedure.Efter stemmeperiodens 30 dage (den 5. april 2011) var der ikke opnået kvalificeret flertal (241 stemmer for, 75 stemmer imod, 29 undlod at stemme).I overensstemmelse med artikel 5a, stk. 4, i Rådets afgørelse 1999/468/EF om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen, skal der derfor forelægges Rådet et forslag til de foranstaltninger, der skal træffes.3. FORSLAGETS JURIDISKE INDHOLDI henhold til forslaget vil der til hvert af bilagene I, II og III til direktivet om deponering af affald blive tilføjet et afsnit om de specifikke krav til oplagring af metallisk kviksølv. Direktivets struktur og bilag forbliver uændret.2011/0132 (NLE)Forslag tilRÅDETS DIREKTIVom ændring af Rådets direktiv 1999/31/EF for så vidt angår specifikke kriterier for oplagring af metallisk kviksølv, der betragtes som affaldRÅDET FOR DEN EUROPÆISKE UNION HAR -under henvisning til traktaten om Den Europæiske Unions funktionsmåde, særlig artikel 191,under henvisning til forslag fra Europa-Kommissionen,efter fremsendelse af udkast til lovgivningsmæssig retsakt til de nationale parlamenter,efter en særlig lovgivningsprocedure ogud fra følgende betragtninger:1.  Uanset artikel 5, stk. 3, litra a), i Rådets direktiv 1999/31/EF af 26. april 1999 om deponering af affald[4] kan metallisk kviksølv, der betragtes som affald, ifølge forordning (EF) nr. 1102/2008 oplagres midlertidigt i over et år eller permanent i visse typer deponeringsanlæg, når det sker i en passende indeslutning.2.  Der findes allerede forskrifter for oplagring af metallisk kviksølv, der betragtes som affald, i EU's lovgivning om affaldshåndtering.3.  Oplagring i op til et år af metallisk kviksølv, der betragtes som affald, kræver tilladelse efter artikel 23 i Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver[5].4.  Bestemmelserne i direktiv 1999/31/EF og i Rådets beslutning 2003/33/EF af 19. december 2002 om opstilling af kriterier og procedurer for modtagelse af affald på deponeringsanlæg i henhold til artikel 16 og bilag II i direktiv 1999/31/EF[6] finder i henhold til artikel 3, stk. 1, i forordning (EF) nr. 1102/2008 anvendelse på anlæg til oplagring af metallisk kviksølv i mere end et år.5.  Dette indebærer bl.a., at alle anlæg til oplagring af metallisk kviksølv i mere end et år skal have tilladelse efter artikel 7, 8 og 9 i direktiv 1999/31/EF, og at sådanne anlæg er omfattet af kontrol- og overvågningskravene i samme direktivs artikel 12 og for underjordiske deponeringsanlægs vedkommende også af kravene om sikkerhedsvurdering i tillæg A til beslutning 2003/33/EF.6.  Desuden er sådanne anlæg omfattet af de generelle bestemmelser om registerføring i direktiv 2008/98/EF.7.  Endelig fremgår det af artikel 3, stk. 2, i forordning (EF) nr. 1102/2008, at bestemmelserne i Rådets direktiv 96/82/EF af 9. december 1996 om kontrol med risikoen for større uheld med farlige stoffer[7] finder anvendelse på anlæg over jorden til midlertidig oplagring.8.  Disse bestemmelser tager imidlertid ikke fuldt ud højde for de særlige egenskaber ved metallisk kviksølv, så derfor er der brug for supplerende krav.9.  Ved fastsættelsen af sådanne supplerende krav bør der tages hensyn til forskningen i sikre deponeringsmuligheder, herunder solidificering af metallisk kviksølv. Der gøres fremskridt med udviklingen af miljømæssigt forsvarlige muligheder for solidificering, men det er endnu for tidligt at afgøre, om disse muligheder er holdbare i stor skala.10.  Der er behov for yderligere vurderinger af, hvordan metallisk kviksølv opfører sig i underjordiske deponeringsanlæg på lang sigt, inden der kan træffes beslutning om forsvarlige, videnbaserede krav til permanent oplagring. Kravene i dette direktiv bør derfor kun omfatte midlertidig oplagring, og de anses for at være rimelige og for at svare til den bedste foreliggende teknik til sikker oplagring af metallisk kviksølv i op til fem år.11.  Direktiv 1999/31/EF bør ændres i overensstemmelse hermed –VEDTAGET DETTE DIREKTIV:Artikel 1Bilag I, II og III til direktiv 1999/31/EF ændres som angivet i bilaget til nærværende direktiv.Artikel 21. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 15. marts 2012. De tilsender straks Kommissionen disse bestemmelser.Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.Artikel 3Dette direktiv træder i kraft på tredjedagen efter offentliggørelsen i Den Europæiske Unions Tidende .Artikel 4Dette direktiv er rettet til medlemsstaterne.Udfærdiget iPå Rådets vegneFormandBILAGI bilag I, II og III til direktiv 1999/31/EF foretages følgende ændringer:1) I bilag I indsættes følgende afsnit:"8. Midlertidig oplagring af metallisk kviksølvDer stilles følgende krav til midlertidig oplagring af metallisk kviksølv i mere end et år:-  Metallisk kviksølv oplagres adskilt fra andet affald.-  Beholdere oplagres i opsamlingsbassiner, der er beklædt, så de er fri for revner og huller og uigennemtrængelige for metallisk kviksølv, og hvis indeslutningsvolumen er stort nok til den oplagrede mængde kviksølv.-  Oplagringsstedet skal være udstyret med tekniske eller naturlige barrierer, som er tilstrækkelige til at beskytte miljøet mod kviksølvudslip, og have et indeslutningsvolumen, der er stort nok til den oplagrede mængde kviksølv.-  Oplagringsstedets gulve skal være dækket af kviksølvbestandige forseglingsmidler. De skal have hældning mod et opsamlingsbækken.-  Oplagringsstedet skal være udstyret med et brandbeskyttelsessystem.-  Beholderne skal oplagres, så de let kan tages ud igen."2) I bilag II indsættes følgende afsnit:"6. Særlige krav angående metallisk kviksølvDer stilles følgende krav til midlertidig oplagring af metallisk kviksølv i mere end et år:A. Kviksølvets sammensætningMetallisk kviksølv skal opfylde følgende specifikationer:-  Kviksølvindholdet skal være større end 99,9 vægtprocent.-  Der må ikke være urenheder, som kan angribe kulstofstål eller rustfrit stål (f.eks. opløsninger af salpetersyre eller chlorider).B. IndeslutningBeholdere, der bruges til oplagring af metallisk kviksølv, skal være korrosions- og stødsikre. Svejsesømme skal derfor undgås. Beholderne skal navnlig opfylde følgende specifikationer:-  Beholdermateriale: kulstofstål (mindst ASTM A36) eller rustfrit stål (AISI 304, 316L).-  Beholderne skal være luft- og væsketætte.-  Beholderens yderside skal være modstandsdygtig over for oplagringsforholdene.-  Beholderens konstruktionstype skal bestå den faldprøvning og de tæthedsprøvninger, der er beskrevet i kapitel 6.1.5.3 og 6.1.5.4 i FN's henstillinger om transport af farligt gods, manualen for test og kriterier (UN Recommendations on the Transport of Dangerous Goods, Manual of Tests and Criteria).Beholderen må højst fyldes til 80 % af volumenet, så der er sikkerhed for tomrum nok til, at væskeekspansion på grund af høje temperaturer hverken bliver årsag til lækager eller til permanent deformation af beholderen.C. ModtagelsesprocedurerDer må kun modtages beholdere med attest på, at de opfylder kravene i dette afsnit.Modtagelsesprocedurerne skal opfylde følgende krav:-  Der modtages kun metallisk kviksølv, som opfylder ovenstående mindstekrav for modtagelse.-  Beholderne inspiceres visuelt inden oplagring. Beskadigede, lækkende eller korroderede beholdere modtages ikke.-  Beholderne skal være påført et holdbart prægestempel, der viser beholderens identifikationsnummer, hvilket materiale den er fremstillet i, dens tomvægt, identifikation af fabrikanten og fremstillingsdato.-  Der skal være en permanent fastgjort plade med attestens identifikationsnummer på hver beholder.D. AttestDen i punkt C omhandlede attest skal indeholde følgende elementer:-  navn og adresse på affaldsproducenten-  navn og adresse på den, der er ansvarlig for påfyldningen-  sted og dato for påfyldning-  mængden af kviksølv-  kviksølvets renhedsgrad og, hvis det er relevant, en beskrivelse af urenhederne, herunder analyserapporten-  en bekræftelse på, at beholderne udelukkende har været brugt til transport/oplagring af kviksølv-  beholdernes identifikationsnumre-  eventuelle særlige bemærkninger.Attesterne skal være udstedt af affaldsproducenten eller, hvis dette ikke er muligt, af den ansvarlige for affaldshåndteringen."3) I bilag III indsættes følgende afsnit:"6. Særlige krav angående metallisk kviksølvDer stilles følgende krav til midlertidig oplagring af metallisk kviksølv i mere end et år:A. Krav om overvågning, inspektion og beredskabDeponeringsanlægget skal være udstyret med et system for kontinuerlig overvågning for kviksølvdampe med en følsomhed på mindst 0,02 mg kviksølv pr. m³. Der skal være følere i terrænniveau og i hovedhøjde. Systemet skal udløse en visuel og akustisk alarm. Systemet skal vedligeholdes hvert år.Deponeringsanlægget og beholderne skal inspiceres visuelt af en bemyndiget person mindst en gang om måneden. Når der opdages en læk, skal operatøren straks træffe alle nødvendige forholdsregler for at undgå udslip af kviksølv til miljøet og genoprette kviksølvoplagringens sikkerhed. Eventuelle lækager skal anses for at have betydelig negativ virkning på miljøet, jf. artikel 12, litra b).Der skal være adgang til beredskabsplaner og fornødent beskyttelsesudstyr til håndtering af metallisk kviksølv på anlægget.B. RegisterføringAlle dokumenter, der indeholder oplysninger som omhandlet i bilag II, afsnit 6, og i dette afsnits punkt A, herunder den attest, der ledsager beholderen, og dokumenter om udtagning og forsendelse af det metalliske kviksølv efter den midlertidige oplagring samt dets bestemmelsessted og den påtænkte behandling skal opbevares i mindst tre år, efter at oplagringen er ophørt."[1] Europa-Parlamentets og Rådets forordning (EF) nr. 1102/2008 af 22. oktober 2008 om forbud mod eksport af metallisk kviksølv og visse kviksølvforbindelser og -blandinger og om sikker oplagring af metallisk kviksølv (EØS-relevant tekst), EUT L 304 af 14.11.2008, s. 75[2] Rådets direktiv 1999/31/EF af 26. april 1999 om deponering af affald, EFT L 182 af 16.7.1999, s. 1.[3] Undersøgelse kan læses på webstedet http://ec.europa.eu/environment/chemicals/mercury/[4] EFT L 182 af 16.7.1999, s. 1.[5] EUT L 312 af 22.11.2008, s. 3.[6] EFT L 11 af 16.1.2003, s. 27.[7] EFT L 10 af 14.1.1997, s. 13.